बोले- भारत की आवाज के लिए लड़ रहा; अलग देश बनाने की तैयारी में था अमृतपाल
Dainik Bhaskar Morning News and Latest Headlines; Here are today's top stories for you On Dainik Bhaskar. वारिस पंजाब दे के चीफ अमृतपाल सिंह अलग देश खालिस्तान बनाने की तैयार - कांग्रेस नेता राहुल गांधी की संसद सदस्यता रद्द कर दी गई है
नमस्कार, 
पहली खबर राजनीति से। कांग्रेस नेता राहुल गांधी की संसद सदस्यता रद्द कर दी गई है। वे केरल के वायनाड से सांसद थे। उन्होंने 2019 में कर्नाटक की सभा में मोदी सरनेम को लेकर बयान दिया था। कहा था- सभी चोरों का सरनेम मोदी क्यों होता है। इसके बाद गुजरात के भाजपा विधायक पूर्णेश मोदी ने राहुल के खिलाफ मानहानि का केस किया था।
इस केस में सूरत की कोर्ट ने गुरुवार को राहुल को 2 साल कैद की सजा सुनाई थी। हालांकि, 27 मिनट बाद उन्हें जमानत मिल गई थी। सुप्रीम कोर्ट ने 2013 के एक फैसले में कहा था कि अगर कोई भी सांसद या विधायक निचली अदालत में दोषी पाया गया तो वह संसद या विधानसभा की सदस्यता के लिए अयोग्य होगा। इसी नियम के तहत राहुल की संसद सदस्यता रद्द हुई है।
दूसरी खबर देश की सुरक्षा को लेकर। वारिस पंजाब दे का चीफ अमृतपाल सिंह अलग देश खालिस्तान बनाने की तैयार में था। उसने खालिस्तान का नक्शा, करंसी और झंडा भी डिजाइन कर लिया था। ये खुलासे अमृतपाल के गनर गोरखा बाबा ने किए हैं।
आज के प्रमुख इवेंट्स, जिन पर होगी नजर
बड़ी खबरें, जो आपको अपडेट रखेंगी...
1. अमृतपाल ने गांव में बनाई थी फायरिंग रेंज, रिटायर्ड फौजी हथियार चलाने की देते थे ट्रेनिंग 
अमृतपाल ने प्राइवेट आर्मी आनंदपुर खालसा फौज (AKF) के अलावा एक क्लोज प्रोटेक्शन टीम (CPT) भी बनाई थी। AKF के हर व्यक्ति को स्पेशल नंबर अलॉट किया गया था। पुलिस ने बताया कि उसने हथियारबंद संघर्ष शुरू करने की तैयारी कर ली थी। इसके लिए 2 वॉट्सऐप ग्रुप बनाए थे। आनंदपुर खालसा फौज वाले ग्रुप में लड़कों को उकसाया जाता था। दूसरे ग्रुप अमृतपाल टाइगर फोर्स में सिर्फ अमृतपाल के करीबी ही मेंबर थे।
पुलिस का कहना है कि अमृतपाल के गनर के मोबाइल से फायरिंग रेंज का एक वीडियो भी मिला है, जिसमें पूर्व फौजी हथियार चलाने की ट्रेनिंग देते दिख रहे हैं। यह फायरिंग रेंज अमृतपाल के गांव जल्लूपुर खेड़ा में बनाई गई थी। इसमें दिख रहा है कि अमृतपाल के साथ रहने वाले फायरिंग की प्रैक्टिस कर रहे हैं।
पढ़ें पूरी खबर...
2. धीरेंद्र शास्त्री पर राजस्थान में केस दर्ज, कहा था- कुम्भलगढ़ में हरे झंडे हटाकर भगवा लगाओ
राजस्थान पुलिस ने बागेश्वर धाम के पंडित धीरेंद्र कृष्ण शास्त्री के विवादित बयान देने पर केस दर्ज किया है। उन्होंने गुरुवार को उदयपुर में हुई धर्मसभा में कहा था कि राजसमंद के कुम्भलगढ़ किले में 100 हरे झंडे लगे हैं, वहां भगवा झंडा लगाओ। उसी रात कुछ युवाओं ने किले पर उत्पाद मचाने की कोशिश की, जिसमें 5 लोगों को अरेस्ट किया गया। इस मामले पर पुलिस का कहना है कि धीरेंद्र शास्त्री ने दो समुदायों के बीच विवाद बढ़ाने वाले भड़काऊ शब्दों का प्रयोग किया है।
धीरेंद्र शास्त्री ने किले में भगवा झंडा लगवाने का मंच से तीन बार जिक्र किया। उन्होंने कहा- डरते तो हम किसी के बाप से नहीं हैं। डरते तो वो हैं, जो बुजदिल होते हैं। हम तो वो हैं, जो कुम्भलगढ़ किले में भी भगवा झंडा लगवाकर मानेंगे। वे भीड़ को आह्वान करते हुए बोले- तुम चाहते हो कि वहां भगवा झंडा गड़े तो चुप क्यों बैठे हो।
पढ़ें पूरी खबर...
3. अमेरिका में कश्मीर पर हो रही चर्चा में पाकिस्तानी अफसरों का हंगामा, सुरक्षाकर्मियों ने बाहर निकाला 
अमेरिका में नेशनल प्रेस क्लब में कश्मीर पर हो रही चर्चा में पाकिस्तानी अफसरों ने हंगामा किया। प्रेस क्लब ने घाटी के 2 युवा नेता जम्मू-कश्मीर वर्कर्स पार्टी (JKWP) के अध्यक्ष मीर जुनैद और तौसीफ रैना को बुलाया था। मीर जुनैद ने कहा- मैं विश्वास के साथ कह सकता हूं कि कश्मीर में अब शांति और समृद्धि है। जम्मू और कश्मीर ने पिछले कुछ समय में कई ऐसे बदलाव देखे हैं, जिससे ये अब एक प्रगतिशील यूनियन टेरेटरी बन रहा है। उन्होंने आगे कहा- कुछ देश कश्मीर में सिर्फ हिंसा को बढ़ाना चाहते हैं।
जुनैद के इस बयान के बाद वहां मौजूद पाकिस्तानी अफसर भड़क उठे। वे स्टेज पर चढ़कर हंगामा करने लगे। इस दौरान उन्होंने जुनैद पर चिल्लाते हुए कहा- तुम्हें शर्म आनी चाहिए। तभी वहां सुरक्षाकर्मी पहुंच गए और हंगामा कर रहे लोगों को बाहर निकाला। इस दौरान वह जुनैद को गाली भी दे रहे थे।
पढ़ें पूरी खबर...
4. राघव चड्‌ढा बोले- परिणीति नहीं, राजनीति पर सवाल करें; कहा- शादी करूंगा तो बताऊंगा
AAP सांसद राघव चड्ढा ने फिल्म एक्ट्रेस परिणीति चोपड़ा को लेकर सवाल पूछे जाने पर कहा- आप मुझसे राजनीति के सवाल करें, परिणीति के नहीं। दरअसल, गुरुवार को राघव और परिणीति चोपड़ा को मुंबई के एक रेस्टोरेंट के बाहर स्पॉट किया गया था। दोनों एक ही कार से कहीं जा रहे थे। रिपोर्टर ने राघव से पूछा कि आप सस्पेंस क्यों क्रिएट कर रहे हैं? तो उन्होंने जवाब दिया कि कोई सस्पेंस क्रिएट नहीं कर रहा हूं, मैं जब भी शादी करूंगा तब आपको जानकारी जरूर दूंगा।
राघव और परिणीति के मुलाकात का मामला संसद तक पहुंच गया है। वह राज्यसभा में किसी मामले पर बोल रहे थे तो चेयरमैन ने उनकी बात को काटते हुए कहा- आपको सोशल मीडिया पर काफी स्पेस मिल रहा है। आज का दिन शायद आपके लिए चुप्पी का है। सभापति की ये बात सुनकर सदन में मौजूद सभी नेता हंसने लगे।
पढ़ें पूरी खबर...
5. सांसदी खत्म होने के बाद राहुल बोले- भारत की आवाज के लिए लड़ रहा, हर कीमत चुकाने को तैयार
संसद सदस्यता खत्म होने के बाद राहुल गांधी का नाम लोकसभा की वेबसाइट से हटा दिया गया है। राहुल ने फैसले के करीब 3 घंटे बाद ट्वीट कर लिखा- मैं भारत की आवाज के लिए लड़ रहा हूं, मैं हर कीमत चुकाने को तैयार हूं। इधर, राहुल के समर्थन में देशभर में पार्टी कार्यकर्ता सड़कों पर उतरे। साथ ही सोशल मीडिया पर ''डरो मत" कैंपेन शुरु किया। इसके साथ ही कांग्रेस ने सोमवार से "संविधान बचाओ" आंदोलन का ऐलान किया है। यह निर्णय शुक्रवार शाम कांग्रेस मुख्यालय में हुई बैठक में लिया गया।
मीटिंग के बाद प्रियंका गांधी ने कहा- हमारी रगों में शहीदों का खून है, जो इस देश के लिए बहा है। हम डट कर लड़ेंगे, हम डरने वाले नहीं हैं। राहुल गांधी ने अडाणी-मोदी के संबंधों पर सवाल किया था। सरकार इसका जवाब देना नहीं चाहती। राहुल के खिलाफ एक्शन इसी सवाल का नतीजा है।
पढ़ें पूरी खबर...
आज का कार्टून By मंसूर नकवी…
कुछ अहम खबरें हेडलाइन में...
खबर लेकिन हटके...
उत्तराखंड का ऐसा मंदिर, जहां लोग अर्जी लिखकर मन्नत मांगते हैं, दावा- 3 करोड़ लोगों की मन्नतें पूरी
उत्तराखंड के गोलू देवता के मंदिर में लोग स्टांप पेपर या चिट्ठियों में अपनी अर्जी लिखकर लाते हैं। कोर्ट-कचहरी, मार-पीट, प्यार-मोहब्बत हर तरह की अर्जी यहां देखने को मिल जाएगी। मान्यता है कि गोलू देवता के दरबार में जो भी लिखित याचिका देते हैं, उनकी मन्नत पूरी होती है। पूरा मंदिर ऐसी अर्जियों से भरा है। दीवारों पर एक इंच भी जगह खाली नहीं है। मान्यता है कि यहां जिसकी अर्जी सुन ली गई, उसकी हर कोर्ट में जीत होती है। अब मंदिर में लगी एक श्रद्धालु की अर्जी पढ़िए...
‘मैं मनोज, एक लड़की से 5 साल से प्यार करता हूं। हमारी कास्ट अलग है। हम दोनों शादी करना चाहते हैं, लेकिन लड़की के घरवाले तैयार नहीं हैं। वे मुझे धमकी दे रहे हैं। मेरे ऊपर केस भी कर दिया है। समझ नहीं आता क्या करूं। जल्द से जल्द न्याय दिलवाइए।’ पढ़ें पूरी खबर...
खबरें जो सबसे ज्यादा पढ़ी गईं...
कर्क राशि वालों के काम बिना रुकावट पूरे होते जाएंगे। आर्थिक स्थिति भी पहले से बेहतर होगी। तुला राशि के लोगों को बिजनेस में अच्छे मौके मिलेंगे। अपना राशिफल
आपका दिन शुभ हो, पढ़ते रहिए दैनिक भास्कर ऐप…
मॉर्निंग न्यूज ब्रीफ को और बेहतर बनाने के लिए हमें आपका फीडबैक चाहिए। इसके लिए यहां क्लिक करें...